b'\n_START_ARTICLE_\nFenoarivo Atsinanana\n_START_SECTION_\nPovijest\n_START_PARAGRAPH_\nU 17. stolje\xc4\x87u su se kraj Fenoariva sidrili pirati, oni su i izgradili svoju utvrdu kraj mjesta Vohimasine (3 km ju\xc5\xbeno) od koje su danas ostale samo ru\xc5\xa1evine. Grad je bio prijestolnica malga\xc5\xa1kog naroda Betsimisaraka. Iz njega je na po\xc4\x8detku 18. stolje\xc4\x87a njihov legendarni kralj Ratsimilahoujedinio dotad neprijateljske plemenske klanove i osnovao svoje kratkotrajno Kraljevstvo Betsimisaraka. Njegov skromni grob nalazi se na oto\xc4\x8di\xc4\x87u Nosy Hely nasuprot gradske pla\xc5\xbee.\n_START_SECTION_\nGeografska i klimatska obilje\xc5\xbeja\n_START_PARAGRAPH_\nFenoarivo Atsinanana le\xc5\xbei na obali Indijskog oceana u plodnoj obalnoj ravnici, okru\xc5\xbeena brojnim planta\xc5\xbeama kave, klin\xc4\x8di\xc4\x87a i li\xc4\x8dija. Grad je udaljen 420 km od glavnog grada Antananariva i oko 100 km od provincijskog sredi\xc5\xa1ta Toamasine. Klima je vru\xc4\x87a tropska s dvije sezone. Vla\xc5\xbena traje od listopada do travnja, a suha od svibnja do rujna kad prosje\xc4\x8dna dnevna temperatura mo\xc5\xbee narasti na preko 40\xc2\xb0C.\n_START_SECTION_\nGospodarstvo i promet\n_START_PARAGRAPH_\nKroz grad prolazi dr\xc5\xbeavna magistrala br. 5 (magistrala uz obalu Indijskog oceana) preko koje je povezan s Toamasinom i Antananarivom. Iako le\xc5\xbei na moru, nema nikakvu ure\xc4\x91enu luku._NEWLINE_Fenoarivo Atsinanana je trgova\xc4\x8dko sredi\xc5\xa1te poljoprivrednog kraja u kojem se najvi\xc5\xa1e stanovnika bavi tom djelatno\xc5\xa1\xc4\x87u.'